Source: https://www.jogiforum.hu/hirek/archivum/2016-11
Timestamp: 2020-08-10 18:45:32+00:00

Document:
Pénzügyi befektetők veszélyben - Kartellezési ügy az Európai Törvényszék előtt
Kiemelkedő jelentőségű kartellezési ügy vár jelenleg az Európai Törvényszék döntésére. Ha az európai uniós döntéshozó testület jóváhagyja az Európai Bizottság Goldman Sachs-ot érintő döntését, akkor megnyílik az út a pénzügyi befektetők kartelljogi felelősségének megállapítására a portfóliójukba tartozó vállalkozások jogsértő eljárása esetén – függetlenül attól, hogy tudtak-e a kartellezésről vagy sem, összegzi a Jalsovszky Ügyvédi Iroda.
Határozottabb fellépés a pénzmosás ellen - Az Európa Tanács bizottságának jelentése Magyarországról
Üdvözlendő, hogy emelkedőben van a pénzmosási ügyekben indított eljárások száma Magyarországon, azonban a jelenleginél is határozottabb fellépésre lenne szükség a hatóságok részéről - emelte ki jelentésében az Európa Tanács pénzmosás elleni bizottsága (Moneyval).
Hatékony eszköz a korrupció ellenében - A román Nemzeti Korrupcióellenes Igazgatóság
A korrupció az országok közötti rivalizálásban versenyképességi hátrányt jelent, ezért az érintett állam döntéshozóinak minden lehetséges eszközzel küzdeniük kell a jelenség ellen. Magyarország számára a modellértékű példa karnyújtásnyi közelségben van: a román Nemzeti Korrupcióellenes Igazgatóság – mint a közép- és felső szintű korrupció elleni harcra szakosodott ügyészi szerv – a korrupciós bűncselekmények üldözésének hatékony eszköze.
19 milliós bírság az Észak-Tolna Megyei Takarékszövetkezetnek - Hiányosságokat talált a jegybank a vállalatirányítás terén is
Hiányosságok miatt 19,08 millió forintra bírságolta az Észak-Tolna Megyei Takarékszövetkezetet a Magyar Nemzeti Bank (MNB) - közölte honlapján a jegybank.
A 120 éves budapesti királyi országos gyűjtőfogházra emlékezünk - Dobrotka Katalin írása
Wagner Gyula tervei alapján megépített Budapesti Királyi Országos Gyűjtőfogházat 1896-ban adták át rendeltetésének. Az intézet történetéről Dobrotka Katalin dolgozatában olvashatunk részleteket.
Új szabályok az elszámolóházak szanálásáról - Az Európai Bizottság előterjesztése
Új szabályokat terjesztett elő az Európai Bizottság (EB) az elszámolóházak helyreállításáról és szanálásáról, a javaslat célja, hogy szükség esetén hatékonyan lehessen kezelni az ezen intézményekkel kapcsolatban jelentkező problémákat.
Az MSZP és a Jobbik kezdeményezéseiről tárgyal a parlament - Az Országgyűlés mai munkájáról
Az Országgyűlés ma az MSZP és a Jobbik által javasolt témákban tart politikai vitákat.
Az MNB 10-10 millió forintra bírságolt két záloghitelezőt - A teljes hiteldíj-mutatóra vonatkozó rendelkezéseket sértették meg
A teljes hiteldíj-mutató (thm) számítására és maximumának mértékére vonatkozó rendelkezések megsértése miatt a Magyar Nemzeti Bank (MNB) tíz-tízmillió forint fogyasztóvédelmi bírsággal sújtotta a Mecsek Takarék Szövetkezetet, valamint a Zálog és Hitel Pénzügyi Zrt.-t. - közölte a jegybank.
Felgyorsultak a büntetőeljárások - A 2012-es reformok eredménye
A diagnosztikai tévedés megítélése a polgári perekben - Jogesetek elemzése
Az igazság, a jog és a bíró - 25 év a tárgyalóteremben - egy büntetőbíró gondolatai
Dr. Antal Gábor a Pécsi Törvényszék csoportvezető törvényszéki bírája a Pécsi Tudományegyetem Állam-és Jogtudományi Karán, 2016. november 15. napján, a Nyitott Bíróság program keretében három témakört felölelő nagy sikerű előadást tartott „Az igazság, a jog és a bíró; 25 év a tárgyalóteremben; egy büntetőbíró gondolatai címmel.
Az uniós pénzek felhasználását tárgyalják a képviselők - Az Országgyűlés mai munkájából
Munkacsoport alakul a nemzeti biztonsági stratégia felülvizsgálatára - A migrációs válsághelyzet és a terrorizmus hívta életre a csoportot
Munkacsoport alakul több minisztérium és a szakszolgálatok részvételével a nemzeti biztonsági stratégia felülvizsgálatára - a honvédelmi és a belügyminiszter, a Miniszterelnökséget vezető miniszter, illetve a külgazdasági és külügyi tárca vezetőjének erről szóló utasítása a Hivatalos Értesítőben jelent meg.
Anyakönyvezés és családkutatás
A XVI. századi egyházi összeírásoktól mára eljutottunk az elektronikus anyakönyvekig. Az anyakönyvezés nem csak jogi és történeti-statisztikai dokumentum, de a családkutatás legfontosabb nyilvántartása is. Az anyakönyvi eljárásról szóló törvény a régi anyakönyvek kutathatóságát is szabályozza.
Munkavédelemi képviselő választás - Közeleg a határidő
A munkavédelemről szóló törvény (Mvt.) 2016. július 8. napján ismételten módosult. A munkavédelmi képviselőkre vonatkozó változásoknak megfelelő új szabályozás kialakításának, vagy a régi szabályok kiegészítésének a törvénymódosítás hatálybalépését követő hat hónapon belül szükséges eleget tenni – ellenkező esetben bírságra lehet számítani.
Bűnüldözési adatmegosztásra vonatkozó egyezmény - Az EP támogatja az egyezmény aláírását az Unió és az USA között
Az Európai Unió és az Egyesült Államok között tervezett, a bűnüldözést célzó adatmegosztásra vonatkozó egyezmény aláírását támogatták az Európai Parlament (EP) jogi és állampolgári bizottságának tagjai strasbourgi plenáris ülésükön.
Az orosz média tevékenységének uniós korlátozása - Moszkva ellenlépéseket helyezett kilátásba
Moszkva bízik benne, hogy nem követik az orosz tömegtájékoztatási eszközök tevékenységét korlátozó gyakorlati lépések az Európai Parlamentnek a harmadik országok propagandájával szembeni fellépés szükségességéről hozott határozatát, mert ha igen, ellenintézkedéseket fog hozni - figyelmeztetett Marija Zaharova orosz külügyi szóvivő moszkvai sajtótájékoztatóján.
Románia nem veszi komolyan saját törvényeit - Az RMDSZ állásfoglalása
Románia nem veszi komolyan sem saját törvényeit, sem a nemzetközi egyezményekben vállalt kötelezettségeit, nem akarja elfogadni egyenjogú polgárokként a magyar embereket - hangoztatta Kelemen Hunor, a Romániai Magyar Demokrata Szövetség (RMDSZ) elnöke Strasbourgban, az Európai Parlament kisebbségi munkacsoportjának ülésén.
Szigorítják a levegőt szennyező anyagokra vonatkozó nemzeti határértékeket - Az Európai Parlament képviselői 50 százalék alá szavazták meg a határt
Az Európai Parlament (EP) képviselői tovább szigorítanák a levegőt szennyező anyagokra vonatkozó nemzeti határértékeket, amelyek a tervek szerint 2030-ig 50 százalékkal segítenének visszafogni a légszennyezés miatti megbetegedések számát - közölte az Európai Parlament sajtószolgálata.
Az ADIDAS Budapest Kft-nek fizetnie kell - Helyt adott a bíróság Oroszi László igényének
Az ADIDAS Budapest Kft-nek fizetnie kell – a szabadalombitorlás megállapítása után Oroszi László feltaláló gazdagodás visszatérítési igényének is jogerősen helyt adott a bíróság – közölte a Sár és Társai Ügyvédi Iroda és a Danubia Szabadalmi és Jogvédő Iroda.
Szigorítanák az EB tagjaira vonatkozó etikai kódexet - Az EP elnökének véleményét is figyelembe vennék
Szigorítanák az Európai Bizottság tagjaira vonatkozó etikai kódex szabályait, miután komoly felháborodást keltett, hogy José Manuel Barroso, a brüsszeli testület korábbi elnöke állást vállalt a Goldman Sachs amerikai befektetési banknál - közölte a bizottságot vezető Jean-Claude Juncker.
Erősödnek a tisztifőorvos járványügyi jogkörei - Új pszichoaktív anyagokat minősítettek kábítószerré
A tisztifőorvos járványügyi jogköreinek erősítéséről, a leletkiadás rendjéről és új pszichoaktív anyagok kábítószerré minősítéséről döntött az Országgyűlés kilenc egészségügyi tárgyú jogszabály módosításával a kormány kezdeményezésére.
Büntetések lerövidítéséről döntött a bukaresti kormány - Az embertelen körülmények között raboskodók kapják meg az enyhítést
Az embertelen körülmények között raboskodó romániai elítéltek büntetésének lerövidítéséről fogadott el törvénytervezetet a bukaresti kormány.
Eljárás indult a román közrádió vezetői ellen - Korrupcióval gyanúsítják a vezérigazgatót
Bűnvádi eljárást indított a bukaresti első kerületi ügyészség Ovidiu Miculescu, a Román Rádiótársaság (SRR) elnök-vezérigazgatója ellen, akit - a közszolgálati médium más jelenlegi és volt igazgatótanácsi tagjaival együtt - hivatali visszaéléssel és összeférhetetlenséggel gyanúsítanak.
Módosított munkaszerződés - Kötelező írásbeliség vagy munkáltatói mozgástér
Nem minden munkaviszonnyal vagy a munkavégzéssel kapcsolatos változás teszi szükségessé a munkaszerződés módosítást. Mikor kell módosítani és mikor nem? Milyen mozgástere lehet a munkáltatónak a módosítás nélkül?
Az utolsó szög a "tartalmilag hiteltelen számla"koporsójában? - Az Európai Unió Bíróságának legfrissebb döntése
Friss döntésében immár sokadszor mondta ki az Európai Unió Bírósága (EUB), hogy a NAV jogsértően tagadja meg az áfa-levonást azon tisztességes adózóktól, akik nem tudhatták, hogy az általuk befogadott számlán szereplő szolgáltatást nem a számla kiállítója teljesítette. A tegnap napvilágot látott, ún. Signum-ügy külön pikantériája, hogy a kérdést a bíróság a Kúria iránymutatását vitatva utalta az EUB elé. A határozatnak különösen a mezőgazdasági és a kereskedelmi szektorban folyamatban lévő adóvizsgálatokra és adóhatósági megállapításokra lesz jelentős hatása – összegzi a Jalsovszky Ügyvédi Iroda.
Elfogadták az őszi adócsomagot - Számos kedvezményt kapnak a kkv-k
A most elfogadott adócsomag a bürokráciacsökkentést segíti elő, egyben a vállalkozások versenyképességét erősíti, illetve a feketegazdaság további visszaszorítását is eredményezi - mondta Tállai András, a Nemzetgazdasági Minisztérium parlamenti és adóügyekért felelős államtitkára az Országházban, miután az Országgyűlés elfogadta a kormány őszi adócsomagját.
Ritka esemény a magyar hitelpiacon - Személyi kölcsön lakáshitel áráért
Novemberben olyan személyi kölcsönök jelentek meg a piacon, amelyek kamata alacsony, 7 százalék alatti, márpedig ez inkább a drágább lakáshiteleknél megszokott szint - derül ki a BankRáció.hu összeállításából. A személyi hitelek bővülő piacán fokozódik a verseny, ezért érdemes összehasonlítani a különböző konstrukciókat.
Új polgári perrendtartási törvényt fogadott el a Ház - 2018-tól hatályos az új Pp.
Többéves előkészület után új polgári perrendtartási (Pp.) törvényt fogadott el az Országgyűlés.
A munkaerőhiány okairól és kezeléséről vitáznak a képviselők - Az Országgyűlés mai munkájáról
Az Országgyűlés ma az LMP kezdeményezésére nyolcórás időkerettel kiírt vitát tart a munkaerőhiány okairól és lehetséges kezelési módjáról.
Ismét javasolja a kémiai kasztráció bevezetését a Jobbik - Módosítanák a büntető törvénykönyvet
A jövő héten ismét kezdeményezi a Jobbik, hogy a büntető törvénykönyv módosításával teremtsék meg a kémiai kasztráció lehetőségét a gyermekek elleni szexuális bűncselekmények elkövetői esetében - közölte Dúró Dóra, a párt frakcióvezető-helyettese újságírók előtt Budapesten.
110 éve hunyt el Fayer László - Amgyal Pál búcsúztatója a Jogtudományi Közlönyben
1906. november 9-én hunyt el Fayer László büntetőjogász, egyetemi tanár, akitől Vámbéry Rusztem és Balogh Jenő mellett Angyal Pál is búcsúzott a Jogtudományi Közlöny 47. számában.
Online ajánlatok, black friday, kuponok - Hogyan vásároljunk tudatosan a karácsonyi forgatagban?
Kezdetét veszi az adventi időszak, közelednek az ünnepek. A készülődéshez hozzátartozik az ajándékok beszerzése is, amit egyre gyakrabban webáruházakból szereznek be a fogyasztók. Gyakran csábítóak az ajánlatok, akár 40-60 %-os árleszállításokkal is találkozhatunk, ezért fontos a fogyasztóknak tisztában lenni néhány alapvető információval, - jogokkal és kötelezettségekkel -, melyek birtokában megkönnyíthetik dolgukat a karácsonyi vásárlásoknál.
Négy alkotmánybírót és az elnököt választhatják meg ma - Az Országgyűlés mai munkájáról
Strasbourg másodszor a tényleges életfogytiglaniról
Másodszor találta az Emberi Jogi Bíróság a tényleges életfogytiglani szabadságvesztés büntetés magyar szabályait az Emberi Jogok Európai Egyezményébe ütközőnek. Strasbourg szerint a büntetési nemet nem kell ugyan törölni jogrendünkből, de további törvényalkotásra van szükség.
Nemzeti Szakértői és Kutató Központ alakul - Összeolvad az ISZKI és a BSZKI
Nemzeti Szakértői és Kutató Központ (NSZKK) néven igazságügyi szakértői intézményt alapít a kormány. Az NSZKK az Igazságügyi Szakértői és Kutató Intézetek és a Bűnügyi Szakértői és Kutatóintézet összeolvadásával jön létre - az erről szóló rendelet a Magyar Közlönyben jelent meg.
Alkotmánybírókat választ a parlament - Az Országgyűlés heti munkájáról
Öt napot ülésezik az Országgyűlés a következő két hétben. A képviselők kedden négy alkotmánybírót választhatnak, továbbá Sulyok Tamást nevezhetik ki a testület elnökének a kormánypártok és az LMP megállapodásának eredményeként. A parlament négy politikai vitát is tart a kabinet, valamint a három ellenzéki frakció kezdeményezésére.
Az Európai Unió Bírósága előtt a Nemzeti Mobilfizetési Rendszer ügye - Akadályok a szolgáltatások belső piacán
Keresetet indít az Európai Unió Bíróságánál Magyarországgal szemben a Nemzeti Mobilfizetési Zrt. által működtetett Nemzeti Mobilfizetési Rendszer (NMFR) ügyében az Európai Bizottság - tájékoztatott a brüsszeli testület a novemberi kötelezettségszegési eljárásokról kiadott közleményében.
Névforradalom - Változóban a névviselési szokások és szabályok
A társadalmi átalakulással együtt változnak a névviselési szokások is. Manapság többen cserélik le a vezetéknevüket, mint az utónevüket. Eltűnnek a tradicionális keresztnevek, miközben a házastársak számtalan névviselési variáció közül választhatnak.
Szlovénia alkotmányba foglalta az ivóvízhez való jogot - Nem volt ellenszavazat a parlamentben
A szlovén parlament alkotmányba foglalta az ivóvíz hozzáféréséhez való alapvető jogot - közölte a szlovén közszolgálati televízió.

References: Bíróság 
 bíróság 
 bíróság 
 bíróság 
 Kúria 
 Bíróság